Oppegård Avis

Oppegård Avis (Oavis) er en norsk lokalavis med hovedkontor i Sofiemyr, Nordre Follo. Fram til 2023 ble den utgitt ukentlig til alle husstander og bedrifter i gamle Oppegård. Ansvarlig redaktør er Thomas N. Witsø-Bjølmer, og avisa utgis av Bjørgu AS. Avisa ble først utgitt i mars 2013. Den 19. mars 2020 ble siste papiravis publisert før alle ansatte ble permittert på grunn av koronapandemien, men etter en pengeinnsamling var avisa i trykk igjen den 23. april 2020. Oppegård Avis var gratis frem til 26. januar 2023, da redaksjonen kunngjorde at de ville bli utelukkende nettbasert og begynne med plussabonnement, grunnet dårlig økonomi.

Referanser 

Aviser i Viken